
VERSENYKIÍRÁS
A 2015-2016. ÉVI VÁROSI KISPÁLYÁS LABDARÚGÓ BAJNOKSÁGRA
1./
A bajnokság célja: Eger város és vonzáskörzetének kispályás labdarúgást kedvelőinek részére a Fair play szellemű rendszeres sportolás lehetőségének biztosítása,  a szabadidő hasznos eltöltéséhez.

Az elért eredmények alapján a bajnokság győztesének és helyezettjeinek megállapítása. A mérkőzések nézőinek színvonalas szórakoztatása. A kispályás bajnokságban résztvevő csapatok versenyeztetése.

2./
A bajnokság helye és ideje: 

Őszi bajnokság várható kezdési időpontja:

2015. augusztus 31-tól
-
november 7-ig


Tavaszi bajnokság várható kezdési időpontja:

2016 . március 28.-től 
- 
június 17-ig 
         Bajnokok Tornája várható időpontja:    2016. Június 25.
Kemping sporttelep:


Heti játéknapok: Hétfő, Kedd, Szerda, Csütörtök, Péntek


Mérkőzések kezdési időpontok:   17h, 18h, 19h, 
Az osztályok mérkőzésének időpontját a Versenybizottság írja ki a sorsolásnak megfelelően( a mérkőzések időpontjával kapcsolatos kérdéseket a nevezési laphoz lehet csatolni, ezt a lehetőségekhez mérten megpróbáljuk figyelembe venni).

3./
A bajnokság rendezője

EGRI SPORTCENTRUM SE

A versenykiírásért felelős: Az Egri Kispályás Labdarúgó Bajnokság (EKLB) versenybizottsága.


Versenybizottság: 



Vezetője: László József


Tagjai:     Bartus József



        Harmati Péter



        Cserős Vilmos

Fegyelmi Bizottság: 




        Dr. Ivancsó Attila


                 Dr. Kállai Sándor



        Dr. Kókai Zsolt
4./   Bajnokság rendszere:


    
A nagypályás és kispályás szabályokat alapul vevő, 5+1 es rendszerű bajnokság .

5./
A bajnokság résztvevői:


a./
Azon benevezett csapatok, akik a 2015/16. évi versenykiírást elfogadják, magukra nézve kötelezően betartják.A nevezési lapot határidőre leadják, a nevezési díjat, a pályabérleti díjat és a játékvezetői díjakat határidőre befizetik.
b./
Az Egri Kispályás Labdarúgó Bajnokság versenybizottsága által rendezett Városi Kispályás Labdarúgó Bajnokságban sportorvosi igazolásg nem szükséges,  mindenki saját felelősségére vesz részt. A mérkőzéseken esetlegesen elszenvedett bárminemű sérülés következtében semmilyen felelősségre vonási illetve kártérítési igénnyel nem élhet a rendező szervvel szemben. A rendező szerv a mérkőzések helyszínén annak időpontjában a behozott személyes valamint értéktárgyakért felelősséget nem vállal, azok őrzéséről, biztonságos tárolásáról mindenki saját maga köteles gondoskodni. A bajnoksággal kapcsolatban készült mindennemű hang és képi felvétel esetén azokra vonatkozóan semmilyen igényt nem támaszt. A bajnokságba nevezett csapatok vezetői kötelesek a versenykiírásban foglaltakat a csapat játékosaival megismertetni. A játékos aki a bajnokságban szerepel a versenykiírást és az abban foglaltakat elfogadottnak, saját magára kötelezőnek tekinti.
6./
A bajnokság lebonyolítása
a./
A jelentkezésektől függően két osztály indítása tervezett, 12-12 csapattal, valamint az öregfiúk bajnokság két osztállyal.

A csapatok beosztása az előző évi bajnoki helyezések alapján történik, ha valaki nem vállalja a besorolást akkor a helyek betöltése felkérés alapján történik.

b./     2015/2016. évben az osztályokból a kiesés és a feljutás az alábbiak szerint alakul:


- I. osztályból                           az utolsó két csapat kiesik a II. osztályba.


-II osztályból                            az 1. - 2. helyezett felkerül az I. osztályba

c./
2015-2016. évben a kispályás bajnokság pontozási rendszere a következő:
- győzelem esetén 3 pont,
- döntetlen esetén 1 pont,
- vereség esetén 0 pont.


Helyezések eldöntése:
- pontkülönbség

- több győzelem
- egymás ellen elért eredmény 

- egymás elleni gólkülönbség


- bajnokság során elért gólkülönbség

- ha minden azonos, új mérkőzést kell lejátszani, kieső és feljutó helyről van szó.


    Halasztások


A mérkőzéseket a kisorsolt időben kötelesek a csapatok lejátszani. Indokolt esetben közös megegyezéssel – a versenybizottság engedélyével - eltérő időpontban lejátszható a mérkőzés.

· kérelmet legalább 4 nappal a kisorsolt mérkőzés előtt, írásban kell benyújtani a versenybizottsághoz – mindkét csapat vezetőjének aláírásával – és 3.000,- Ft halasztási díjat kell fizetni a kérelmező csapat részéről.

· Az elhalasztott mérkőzés újra játszásánál csak azok a játékosok játszhatnak akik az elhalasztott mérkőzés időpontjába le voltak igazolva.

· A bajnokság során maximum kétszer kérhető halasztás egy csapat részéről, de 3000 Ft pályabérleti pótdíjat be kell fizetni
Az utolsó három fordulóban kiírt mérkőzést elhalasztani nem lehet! 
           A várható rosszidő esetén is meg kell jelenni a csapatoknak és a játékvezetőnek a mérkőzés helyszínén, ahol a játékvezető dönt a mérkőzések esetleges halasztásáról.
e./
Nevezési határidő:
2015. augusztus 13.-ig, a mellékelt nevezési lapon.
7./
Költségek


Nevezési díj:
10.000 Ft 
         melyet 2015. augusztus 01-tól - 2015. augusztus 13-ig kell a Kemping Sporttelepen befizetni.(A nevezési lap leadásával együtt.)
Pályabérleti díj:
             Salakos  sportpálya : 6.000. - Ft/mérkőzés.

        (
 A pályahasználati díj éves, teljes összegét 2015. augusztus 19-ig kell befizetni Tajsz Tímeánál, Eger, Töviskes Tér 1/A)
                Műfüves sportpálya: 7000.- Ft/ mérkőzés.

                 (
 A pályahasználati díj éves, teljes összegét  2015. augusztus 19-ig kell befizetni Tajsz Tímeánál, Eger,                                                                  
                    Töviskes Tér 1/A)                                                                                  


Amennyiben az illetékes csapatok nem fizetik be, úgy nem vehetnek részt a bajnokságban.

· Ha év közben a csapat saját hibájából kizárásra kerül,  vagy visszalépnek a bajnokságtól, költség visszatérítésre nem jogosult.

8./
Egyéb rendelkezések

a./
A bajnoki mérkőzés megkezdéséhez legalább 5 (öt) játékos szükséges, ebből egy játékos a kapus. A mérkőzés befejezéséig a csapat kiegészíthető hat főre bármikor. 
b./
Ki nem állás esetén első alkalommal a 3 pont 3:0-s gólkülönbséggel a vétlen csapatot illeti meg, a vétkes csapattól még –1 pontot is levonunk. Második alkalommal a 3 pont 3:0-s gólkülönbséggel a vétlen csapatot illeti meg, a vétkes csapattól még további -3 büntetőpont is levonásra kerül. Harmadik esetben kizárásra kerül, töröljük a bajnokságból. Ha a törölt vagy visszalépett csapat a mérkőzések felét lejtszotta, akkor a többi mérkőzés eredményét az ellenfél javára igazoljuk 3-0 as gólkülönbséggel.Ha a törölt vagy visszalépett csapat mérkőzéseinek kevesebb mint felét játszotta le, akkor az addigi eredményeit törölni kell!!! Törölt vagy visszalépett csapat nem tarthat igényt díj visszafizetésére. A kizárt csapat újbóli nevezése esetén csak a legalsóbb osztályban indulhat. 


Ha a mérkőzés kezdési időpontjáig a mérkőzésre kijelölt játékvezető nem érkezik meg, 10 perc várakozási idő után a két csapat vezetőinek meg kell egyezni szükség játékvezető személyéről, aki a mérkőzést levezeti.

Abban az esetben, ha létszámhiánnyal kiálló csapat a mérkőzés közben 5 fő alá csökken (sérülés, levonulás, végleges kiállítás) a játékvezető köteles a mérkőzést félbeszakítani. A vétlen csapatot 3 pont 3-0 gólkülönbség illeti meg, a vétkes, létszámhiányos csapattól –1 büntető pont kerül levonásra.

c.
A bajnokság kezdetére minden csapat köteles versenyjegyzőkönyvet beszerezni. A mérkőzés alkalmával a pályaválasztó csapat a jegyzőkönyvet egy példányban kitöltve bocsátja a játékvezető rendelkezésére, a sportigazolványokkal együtt. A jegyzőkönyvben szerepeljen a pontos fejléc kitöltése (csapatok, csapatvezetők). A jegyzőkönyvben az igazolási számon túlmenően a mez számozásnak is szerepelni kell.

d./
A mérkőzés kezdési időpontjától a várakozási idő maximum 10 perc (ellenfél, csapat, játékvezető).


e./
A játékvezetőről leiratkozni a bajnokság kezdete előtt lehet, amelyet írásban az Elnökség felé kell beadni. Egy csapat csak egy játékvezetőről iratkozhat le.
9./ Fegyelmi tudnivalók :


A jogosulatlan játékos-szerepeltetés, vagy igazolással összefüggő szabálysértés előfordulása esetén a vétkes csapattól - a bizonyított tényállás után - 3 pont kerül levonásra, az adott mérkőzés 3:0-s gólkülönbség elvesztésével egyidejűleg.


Az óvást benyújtó csapat köteles valamennyi bizonyítékot a Fegyelmi Bizottság rendelkezésére - az óvással egy időben - átadni. Ellenkező esetben a bizottság csak hiányos bizonyítékok alapján tud dönteni.

· A jogosulatlanul szerepelt játékos esetén, amennyiben bizonyítást nyer, a csapattól annyiszor három büntetőpont kerül levonásra, ahányszor az előző mérkőzések jegyzőkönyvében szerepelt.

· Az óvást a mérkőzés lejátszásától 5 napon belül lehet benyújtani a Fegyelmi Bizottsághoz.(Eger, Töviskes Tér 1/A ), Óvási díj : 2000 Ft.-
· A fellebbezést a fegyelmi határozat megjelenésétől számított 5 napon belül lehet benyújtani az EKLB versenybizottságához.Fellebezési díj: 4000 Ft.-
A másodfokú döntés ellen további fellebbezésnek helye nincs!

·  A pénzbefizetés elmaradása esetén, sem óvással, sem fellebbezéssel nem foglalkozunk.
· Jogos óvás vagy fellebbezés esetén az óvási díjat a Fegyelmi Bizottság visszafizeti.

               A játékból végleg kiállított játékos a Fegyelmi Bizottság döntéséig semmilyen, az EKLB  által rendezett bajnokságban (tornán) nem szerepelhet. A csapatvezető köteles a kiállított játékos igazolványát a játékvezetőnek átadni (felfüggesztve).


Fegyelmi ügyben első fokon a Fegyelmi Bizottság,


másod fokon a versenybizottság jár el. A versenybizottság döntése ellen fellebbezésnek helye nincs.

· A kettős igazolású játékos (öregfiúknál is szerepel) a Fegyelmi Bizottság által csak meghatározott időre tiltható el.

· A bajnokságban a játékvezetők az alábbi fegyelmezési módokat alkalmazzák:

- sárgalapos figyelmeztetés ( 2 perces kiállítás )

- második sárgalapos figyelmeztetés után piroslap felmutatása ( 5 perces kiállítás, a játékos már nem jöhet vissza a pályára, de helyette az 5 perc letelte után más játékos bejöhet, ha erre a játékvezető engedélyt ad)

- azonali piroslapos kiállítás ( 5 perces kiállítás, a játékos már nem jöhet vissza a pályára, de helyette az 5 perc letelte után más játékos bejöhet, ha erre a játékvezető engedélyt ad)

· Ha egy játékost ütésért, köpésért, verekedésért, vagy valamely játékos vagy játékvezető inzultálásáért, a játékvezető bármilyen jellegű lökéséért állítanak ki, akkor az a játékos a fegyelmi tárgyalás után 10 mérkőzésen nem szerepelhet az EKLB által szervezett bajnokságban, versenyen, illetve tornán.Súlyosabb esetben a Fegyelmi Bizottság a vétkes játékost hosszabb időre is eltilthatja a kispályás labdarúgástól, illetve a csapatra pénzbüntetést is kiszabhatnak! A kiállított játékos a soron következő mérkőzésen automatikusan nem szerepelhet és a Fegyelmi Bizottság által meghatározott büntetést is le kell töltenie.

  10. / Óvás

Az óvást a mérkőzés lejátszásától számított 5 napon belül lehet benyújtani az Egyesület Fegyelmi Bizottságához. Óvási díj: 2.000 Ft.

Fellebbezést a fegyelmi határozat megjelenésétől számított 3 napon belül lehet benyújtani az EKLB versenybizottságához. Fellebbezési díj: 3.000 Ft.
A pénzbefizetés elmaradása esetén sem óvással, sem fellebbezéssel nem foglalkozunk.
Jogos óvás esetén az óvási díjat az Egyesület visszafizeti.



A bajnokságban felmerülő vitás kérdésben az EKLB versenybizottsága a Versenykiírás alapján dönt.
11./ Játékosok felszerelése


Egységes számozott mez (a kapusé lényegesen megkülönböztethető), nadrág, kizárólag torna vagy szabadidő, illetve salak cipő. (Semmiféle stoplis cipő nem használható!) A mezek számozása kötelező!!

12./ Játékvezetők küldése és működése

  A bajnokság mérkőzéseire az EKLB a versenykiírás figyelembe vételével játékvezetőt küld.



  A játékvezetők a kezdési idő előtt legalább 15 perccel kötelesek a pályára megérkezni.

  A játékvezetőnek a mérkőzés előtt ellenőrizni kell a pálya állapotát (talaját, kapukat, hálókat, vonalakat) és el kell végeznie a játékosok igazoltatását a két csapat képviselőjének jelenlétében.

A mérkőzésről készített játékvezetői jelentésnek a következőket kell tartalmaznia:
· a csapatok nevét,

· a bajnokság osztályát,

· a mérkőzés helyét, időpontját,

· a kezdő és cserejátékosok teljes nevét,  

· a játékosok igazolásának számát (tagsági igazolvány)

· a játékosok mezének számát, ha van

· a piros lapot kapott játékos nevét, tagsági igazolványának számá
· a góllövő játékosok nevét, 
· a játékvezető szöveges jelentését a mérkőzésről, és olvasható aláírását!
       Játékvezetői díj
ben a játékvezetői díj 2000.-Ft minden osztályban.


- Van lehetőség a játékvezetői díj egyösszegű befizetésére is a bajnokság előtt.

A játékvezetői díjat a pályaválasztó csapatok a mérkőzés kezdete előtt kötelesek kifizetni.

· A pályaválasztó csapat a játékvezetői díjat akkor is köteles megfizetni, ha az ellenfél nem állt ki.

Amennyiben a pályaválasztó csapat nem jelenik meg a mérkőzésre, úgy a kiküldött játékvezetőnek köteles a játékvezetői díjat utólagosan is kifizetni. Amennyiben a következő fordulóig a játékvezetői díjat a pályaválasztó csapat nem fizeti meg, úgy –1 pont levonásban részesül mindaddig, amíg a tartozását nem rendezi. 

13./  Igazolás, névváltozás, átigazolás, játékjogosultság

a./   Minden csapat korlátlan számú érvényes Tagsági Igazolvánnyal (igazolás) rendelkezhet. A csapatban szereplő valamennyi játékosnak névre szóló Tagsági Igazolvánnyal kell rendelkeznie. 

Igazolás / Átigazolás: 
· a bajnokságba benevezett csapatok játékosai a bajnokság kezdete előtt igazolhatóak illetve átigazolhatóak, ennek határideje
2015 aug. 1 – 2015 aug. 28.  
Ennek díja: 500 Ft.- /fő

·  Évközben az első fordulótól (2015 aug. 31) egy alkalommal enged átigazolást a versenybizottság. De ebben az esetben 1000 Ft.- ot kell befizetni.
·  A bajnokság utolsó 3 fordulójában nincs igazolási  illetve átigazolási lehetőség.
· Ha egy játékos hamis adatokkal szerepel egy csapatban, akkor a játékos 1 évig nem szerepelhet az EKLB által szervezett eseményeken mint játékos!!!

· Az őt szerepeltető csapatnak 5000 Ft.- pénzbüntetést kell fizetnie illetve -3 büntetőpont levonás ahány mérkőzésen jogosulatlanul szerepelt.
· Igazolvány pótlása, névváltoztatás: 500 Ft.-

· Ügyintézés:   Hétköznap: 14h – 18h (Eger, Töviskes Tér 1/A
b./
 Játékjogosultság: A játékos játékjogosultsága abban az évben, azon a napon kezdődik, amikor a játékos betöltötte a szükséges minimális életkort és nincs eltiltva az EKLB által. 
A bajnokságban benevezett csapatokban megkötés nélkül szerepelhet minden külföldi álampolgár illetve minden kis és nagypályás bajnokságban játszó labdarúgó.

c./     A bajnokságban az alábbi életkorokat kell betölteni a játékjogosultsághoz:

- a felnőtt bajnokságban a minimális életkor : betöltött 16 év

- az öregfiúk bajnokságban : a betöltött 35 év
Annak a játékosnak aki mindkét bajnokságban szerepelhet, (korától foggően) két igazolással kell rendelkeznie.
14./
Díjazás


a./
Minden csoport első helyezettje serleg díjazásban részesül.


b./
Minden csoport 1-3. helyezettje érem díjazásban részesül.


15./
Fontosabb játékszabályok

-
A mérkőzés játékideje 2x25 perc.

-
A csere csak a cserezónában történhet.

-
A támadó csapat játékosáról az alapvonalon túlra került labdát a kapus kidobással vagy kapukirúgással hozza újra játékba a büntető terület bármely részéről.

-
Játékba a labda akkor kerül, ha elhagyja a büntető területet.

-
Kapus kidobással vagy rúgással közvetlen gólt nem lehet elérni (kivéve, ha játékban volt a labda).

-
A kapusról a alapvonalon kívülre pattant labda szögletrúgás.

-
Az oldalvonalon kívülre került labda csak kézzel dobható be / rúgni nem lehet /.

-
Pontrúgásoknál (szögletrúgás, szabadrúgás) a sorfal a rúgást végző játékos kérésére 5 méterre köteles felállni.

-
A lábbal történő szándékos hazaadás esetén a kapus csak lábbal játszhatja meg a labdát.
-    A mérkőzéseken korlátlanul lehet cserélni
A bajnokságon kívül a Versenybizottság további tornákat szervez, amelyeknek időpontjáról időben fogjuk a csapatokat értesíteni.

Tájékoztatjuk a sporttársakat, hogy  honlapot működtetünk, melyet a következő címen érhetnek el: www.egrikispalya.hu  

Minden fontosabb tájékoztatást, eredményt, híreket, eseményeket ezen az oldalon olvashatnak, és a szükséges nyomtatványokat innen tölthetik le.

További elérhetőségek: 


László József 30/9600-183
                                                                      Tajsz Tímea  30/577-3808





kispalyasbajnokság@gmail.com
Eger, 2015. július 04.
                                                                                       Egri Kispályás Labdarúgók Versenybizottsága

